sasicodes/solvari-1 huggingface dataset:
எள்ளை வண்டு முதலிய பழுதறப் பதினாறு தரம் பார்த்து ஆராய்ந்து உவர் முதலிய தீய சலங்களை விடாது நல்ல சலத்தைப் புதிய பாண்டத்தில் விட்டு எள்ளைக் கருந்தோல் போமளவுங் காலினால் மிதியாது கையினாற் பிசைந்து கழுவி காகம் கோழி நாய் பன்றி முதலியன வாயிடல் மிதித்தல் செய்யாவண்ணம் உலர்த்தி கல்லினாலேனும் புளியமரத்தினாலேனுஞ் செய்த நாய் முதலியன வாயிடாத கைச்செக்கினால் ஆட்டல் வேண்டும்.
தம் வியாதி நீக்கத்தின் பொருட்டுச் சந்தனாதி முதலிய செய்வித்தவர் முதற்கட் சிறிது பாகஞ் சிவலிங்கப் பெருமானுக்கு அபிஷேகம் பண்ணுவிக்கக் கடவர்.
வியாதிப் பசு கிழப் பசு கன்று செத்த பசு கன்று போட்டுப் பத்து நாட் சூதகமுடைய பசு கிடாரிக் கன்றாகிய பசு சினைப் பசு மலட்டுப் பசு மலத்தைத் தின்னும் பசு என்னும் எண்வகைப் பசுக்களல்லாத மற்றைப் பசுக்களாம்.
சுத்தான்னம் சித்திரான்ன வகைகள் நெய் காய்ச்சிய பால் தயிர் முப்பழம் தேங்காய்க்கீறு சர்க்கரை கறியமுதுகள் அபூப வகைகள் பானகம் பானீயம் வெற்றிலை பாக்கு முகவாசம் என்பவைகளாம்.
பருப்புப் பொங்கல் சர்க்கரைப் பொங்கல் மிளகோதனம் புளியோதனம் ததியோதனம் கருகோதனம் எள்ளோதனம் உழுந்தோதனம் பாயசம் என்பவைகளாம்.
அவை திருவீதியில் உள்ள புல்லைச் செதுக்குதல் திருக்கோபுரத்திலுந் திருமதில்களிலும் உண்டாகும் ஆல் அரசு முதலியவற்றை வேரொடு களைதல் திருக்கோயிலையுந் திருக்குளத்தையுந் திருவீதியையும் எச்சில் மலசலம் முதலியவைகளினால் அசுசியடையாவண்ணம் பாதுகாத்தல் திருக்கோயிலினுள்ளே புகத்தகாத இழிந்த சாதியாரும் புறச் சமயிகளும் ஆசாரம் இல்லாதவரும் வாயிலே வெற்றிலை பாக்கு உடையவரும் சட்டையிட்டுக் கொண்டவரும் போர்த்துக் கொண்டவரும் தலையில் வேட்டி கட்டிக்கொண்டவரும் உட்புகா வண்ணந் தடுத்தல் திருவிழாக் காலத்திலே திருவீதியெங்குந் திருவலகிட்டுச் சலந் தெளித்தல் வாகனந் தாங்கல் சாமரம் வீசுதல் குடை கொடி ஆலவட்டம் பிடித்தல் முதலியவைகளாம்.
ஸ்நானஞ் செய்து தோய்த்துலர்ந்த வஸ்திரந் தரித்துச் சந்தியாவந்தனம் முதலியன முடித்துக் கொண்டு தேங்காய் பழம் பாக்கு வெற்றிலை கர்ப்பூரம் முதலியன வைக்கப்பட்ட பாத்திரத்தைத் தாமே எடுத்துக் கொண்டேனும் பிறரால் எடுப்பித்துக் கொண்டேனும் வாகனாதிகளின்றி நடந்துபோதல் வேண்டும்.
கால்களைக் கழுவி ஆசமனஞ் செய்து தூலலிங்கமாகிய திருக்கோபுரத்தைத் தரிசித்து இரண்டு கைகளையுஞ் சிரசிலே குவித்துச் சிவநாமங்களை உச்சரித்துக் கொண்டு உள்ளே போதல் வேண்டும்.
பலிபீடத்தையுந் துசத்தம்பத்தையும் இடப தேவரையுங் கும்பிட்டுப் பலிபீடத்துக்கு இப்பால் வடக்கு நோக்கிய சந்நிதியாயினும் மேற்கு நோக்கிய சந்நிதியாயினும் இடப்பக்கத்திலும் கிழக்கு நோக்கிய சந்நிதியாயினும் தெற்கு நோக்கிய சந்நிதியாயினும் வலப்பக்கத்திலும் நின்று அபிஷேக சமயம் நிவேதன சமயமல்லாத சமயத்திலே ஆடவர் அட்டாங்க நமஸ்காரமும் பெண்கள் பஞ்சாங்க நமஸ்காரமும் மூன்று தரமாயினும் ஐந்து தரமாயினும் ஏழு தரமாயினும் ஒன்பது தரமாயினும் பன்னிரண்டு தரமாயினும் பண்ணல் வேண்டும்.
பூமியிலே சிரசை வைத்து மார்பு பூமியிலே படும்படி வலக்கையை முன்னும் இடக்கையைப் பின்னும் நேரே நீட்டிப் பின் அம்முறையே மடக்கி வலப்புயமும் இடப்புயமும் மண்ணிலே பொருந்தும்படி கைகளை அரையை நோக்க நீட்டி வலக்காதை முன்னும் இடக்காதை பின்னும் மண்ணிலே பொருந்தச் செய்தல் வேண்டும்.
எழுந்து இரண்டு கைகளையும் குவித்து ஸ்ரீபஞ்சாக்ஷரத்தை உச்சரித்துக் கொண்டு கால்களை மெல்ல வைத்து மூன்று தரமாயினும் ஐந்து தரமாயினும் ஏழு தரமாயினும் ஒன்பது தரமாயினும் பதினைந்து தரமாயினும் இருபத்தொரு தரமாயினும் பிரதக்ஷிணம் பண்ணி மீட்டுஞ் சந்நிதானத்திலே நமஸ்காரம் பண்ணல் வேண்டும்.
முன்பு துவாரபாலகரை வணங்கிப் பின்பு கணநாயகராகிய திருநந்திதேவரை வணங்கித் துதித்துப் பகவானே உம்முடைய திருவடிகளை அடைந்து அடியேன் உள்ளே புகுந்து சிவபெருமானைத் தரிசித்துப் பயன்பெறும் பொருட்டு அநுமதி செய்தருளும் என்று பிரார்த்தித்துக் கொண்டு உள்ளே போய் முன் விக்கினேசுரரைத் தரிசனஞ் செய்து பின் சிவலிங்கப்பெருமான் சந்நிதியையும் உமாதேவியார் சந்நிதியையும் அடைந்து ஆதிசைவரைக் கொண்டு அருச்சனை செய்வித்துப் பழம் பாக்கு வெற்றிலை முதலியனவற்றை நிவேதிப்பித்துக் கர்ப்பூராராத்திரிகம் பணிமாறப் பண்ணித் தரிசனஞ் செய்து விபூதி வாங்கித் தரித்துக் கொண்டு அதன் பின் சபாபதி தக்ஷிணாமூர்த்தி சோமாஸ்கந்தர் சந்திரசேகரர் சுப்பிரமணியர் முதலிய மூர்த்திகளையுஞ் சமய குரவர் நால்வரையுந் தரிசனஞ் செய்தல் வேண்டும்.
முட்டியாகப் பிடித்த இரண்டு கைகளினாலும் நெற்றியிலே மூன்று முறை குட்டி வலக்காதை இடக்கையினாலும் இடக்காதை வலக்கையினாலும் பிடித்துக்கொண்டு மூன்று முறை தாழ்ந்தெழுந்து கும்பிடல் வேண்டும்.
பிரதக்ஷிணஞ் செய்து சண்டேசுரர் சந்நிதியை அடைந்து கும்பிட்டுத் தோத்திரஞ் செய்து மூன்று முறை கைகொட்டிச் சிவதரிசன பலத்தைத் தரும் பொருட்டுப் பிரார்த்தித்து வலமாக வந்து இடபதேவருடைய இரண்டு கொம்பினடுவே சிவலிங்கப் பெருமானைத் தரிசித்துப் பலி பீடத்துக்கு இப்பால் மும்முறை நமஸ்கரித்து எழுந்து இருந்து ஸ்ரீ பஞ்சாக்ஷரத்தை நூறு தரமும் அகோர மந்திரத்தை நூறு தரமுஞ் செபித்துக் கொண்டு எழுந்து வீட்டுக்குப் போதல் வேண்டும்.
அம்மையார் திருக்கோயிலினுள்ளே போய் முன் சொல்லிய முறை பிறழாழற் பலிபீடத்துக்கு இப்பாலே நான்கு தரம் நமஸ்காரம் பண்ணி எழுந்து இரண்டு கைகளையுங் குவித்துக்கொண்டு நான்கு தரம் முதலாக இரட்டுறு முறையிற் பிரதக்ஷிணஞ் செய்து மீண்டுஞ் சந்நிதியை யடைந்து நமஸ்காரம் பண்ணி எழுந்து துவாரபாலகிகளைக் கும்பிட்டு அனுமதி பெற்று உள்ளே புகுந்து விக்கினேசுரரைத் தரிசித்துத் தேவியார் சந்நிதியை அடைந்து அருச்சனை முதலியன செய்வித்துத் தரிசனஞ் செய்து விபூதி முதலியன வாங்கித் தரித்துக்கொண்டு மகேசுவரியையும் வாமை முதலிய சக்திகளையும் விக்கினேசுரர் சுப்பிரமணியர் முதலிய மூர்த்திகளையுந் தரிசித்துச் சண்டேசுவரி சந்நிதியை அடைந்து கும்பிட்டு மூன்று முறை கைகொட்டித் தேவி தரிசன பலத்தைத் தரும் பொருட்டுப் பிரார்த்தித்து வலமாக வந்து சந்நிதியை அடைந்து நான்கு தரம் நமஸ்கரித்து எழுந்து இருந்து தேவியாருடைய மூலமந்திரத்தை இயன்ற மட்டுஞ் செபித்துக்கொண்டு எழுந்து வீட்டுக்குப் போதல் வேண்டும்.
சோமவாரம் மங்களவாரம் சுக்கிரவாரம் பிரதோஷம் பெளர்ணிமை அமாவாசை திருவாதிரை கார்த்திகை மாசப்பிறப்பு சூரியகிரகணம் சந்திரகிரகணம் சிவராத்திரி நவராத்திரி விநாயக சதுர்த்தி கந்தசட்டி முதலிய புண்ணிய காலங்களிலாயினும் தரிசனஞ் செய்தல் வேண்டும்.
இடபதேவரைத் தரிசித்து அங்கு நின்றும் இடமாகச் சென்று சண்டேசுரரைத் தரிசித்துச் சென்று வழியே திரும்பி வந்து மீண்டும் இடபதேவரைத் தரிசித்து அங்கு நின்றும் வலமாகச் சென்று வட திசையைச் சேர்ந்து கோமுகையைக் கடவாது முன் சென்ற வழியே திரும்பி வந்து இடபதேவரைத் தரிசித்து அங்கு நின்றும் இடமாகச் சென்று சண்டேசுரரைத் தரிசித்து அங்கு நின்றுந் திரும்பி இடபதேவரைத் தரிசியாது வலமாகச் சென்று வடதிசையைச் சேர்ந்து அங்கு நின்றுந் திரும்பி வந்து இடபதேவரைத் தரிசியாது இடமாகச் சென்று சண்டேசுரரைத் தரிசித்துத் திரும்பி வந்து இடபதேவரைத் தரிசித்து அவருடைய இரண்டு கொம்பினடுவே பிரணவத்தோடு கூட ஹர ஹர என்று சொல்லிச் சிவலிங்கப் பெருமானைத் தரிசித்து வணங்கல் வேண்டும்.
ஆசாரமில்லாது போதல் கால் கழுவாது போதல் எச்சிலுமிழ்தல் மலசலங் கழித்தல் மூக்குநீர் சிந்துதல் பாக்கு வெற்றிலையுண்டல் போசன பானம் பண்ணுதல் ஆசனந் திருத்தல் சயனித்தல் காலை நீட்டிக் கொண்டிருத்தல் மயிர் கோதி முடித்தல் சூதாடல் சிரசிலே வஸ்திரந் தரித்துக் கொள்ளுதல் தோளிலே உத்தரீயம் இட்டுக் கொள்ளுதல் போர்த்துக் கொள்ளுதல் சட்டையிட்டுக் கொள்ளுதல் பாதரக்ஷையிட்டுக் கொள்ளுதல் விக்கிரகத்தைத் தொடுதல் நிருமாலியத்தைக் கடத்தல் நிருமாலியத்தை மிதித்தல் தூபி துசத்தம்பம் பலிபீடம் இடபம் விக்கிரகம் என்னும் இவைகளின் நிழலை மிதித்தல் வீண்வார்த்தை பேசுதல் சிரித்தல் சண்டையிடுதல் விளையாடுதல் சுவாமிக்கும் பலிபீடத்துக்கும் குறுக்கே போதல் ஒரு தரம் இரு தரம் நமஸ்கரித்தல் ஒரு தரம் இரு தரம் வலம் வருதல் ஓடி வலம் வருதல் சுவாமிக்கும் பலிபீடத்துக்கும் இடையே நமஸ்கரித்தல் அகாலத்திலே தரிசிக்கப் போதல் திரை விட்ட பின் வணங்குதல் அபிஷேக காலத்திலும் நிவேதன காலத்திலும் வணங்குதல் முற்பக்கத்தும் பிற்பக்கத்தும் வணங்குதல் திருவிளக் கவியக் கண்டுந்தூண்டாதொழிதல் திருவிளக்கில்லாத பொழுது வணங்குதல் உற்சவங் கொண்டருளும் பொழுது அங்கேயின்றி உள்ளே போய் வணங்குதல் முதலியவைகளாம்.
பிரதிட்டை செய்து பூசிக்கப்படும் சிவலிங்கத்தைச் சிலையென்று நினைந்து அவமதிப்பவரும் சிவதீக்ஷை பெற்று இயன்றமட்டும் விதிப்படி அநுட்டிக்குஞ் சிவபத்தரை மனிதர் என்று நினைந்தேனும் அவருடைய பூருவ சாதியை நினைந்தேனும் அவமதிப்பவருந் தப்பாது நரகத்தில் வீழ்வர்.
சிவபெருமான் வேறற அதிட்டித்து நிற்கப்பெறுவன வாய்க் கண்டவுடனே சிவபெருமானை நினைப்பிப்பனவாய் உள்ள திருவேடங்களை யுடைமையும் நாடோறும் ஸ்ரீகண்டநியாசம் பிஞ்சப்பிரம ஷடங்கநியாசம் அஷ்டத்திரிம்சத்கலாநியாசங்கள் வாயிலாகச் செய்யுஞ் சிவோகம்பாவனையும் பிராசாதயோகஞ் செய்தலும் தம்மின் இரண்டற இயைந்த சிவத்தோடு கலந்து நிற்குந் தன்மையுமாம்.
ஒருவன் ஒரு பெண்ணினிடத்து அன்புடைமை அவளுடைய சுற்றத்தாரைக் கண்டபொழுது அவனுக்கு உண்டாகும் அன்பினளவு பற்றியே தெளியப்படும்.
ஆதலினாலே சிவனடியாரிடத்து அன்பு செய்யாது அவமானஞ் செய்துவிட்டுச் சிவலிங்கப் பெருமானிடத்தே அன்புடையவர் போல் ஒழுகுதல் வயிறு வளர்ப்பின் பொருட்டும் இடம்பத்தின் பொருட்டும் நடித்துக் காட்டும் நாடகமாத்திரையேயன்றி வேறில்லை.
காமப்பற்றுடையவருக்கு அச்சம்பந்த முடையவருடைய இணக்கம் அக்காமத்தை வளர்த்தலால் அவ்விணக்கத்தில் விருப்பு மிகுதியும் அவரல்லாத பிறருடைய இணக்கம் அக்காமத்தைக் கெடுத்தலால் அவ்விணக்கத்தில் வெறுப்பு மிகுதியும் உண்டாகும்.
அது போலச் சிவபத்தி யுடையவருக்கு அச்சம்பந்த முடையவருடைய இணக்கம் அச்சிவபத்தியை வளர்த்தலால் அவ்விணக்கத்தில் விருப்பு மிகுதியும் அவரல்லாத பிறருடைய இணக்கம் அச்சிவபத்தியைக் கெடுத்தலால் அவ்விணக்கத்த்ல் வெறுப்பு மிகுதியும் உண்டாகும்.
ஆசாரியரையும் நிருவாண தீக்ஷிதரையும் விசேஷ தீக்ஷிதரையும் சமய தீக்ஷிதர்களுள்ளே தம்மின் மூத்தோரையும் வணங்குதற்கு உரியர்.
வருணத்தாலாவது ஆச்சிரமத்தாலாவது வருணம் ஆச்சிரமம் என்னும் இரண்டினாலுமாவது தம்மிற்றாழ்ந்தவர் தீக்ஷை முதலியவற்றினாலே தம்மின் உயர்ந்தவராயின் அவரை யாது செய்தல் வேண்டும்?
எல்லை கடந்து முறுகி வளரும் மெய்யன்பினால் விழுங்கப்பட்ட மனத்தையுடையவர் திருவேட மாத்திரமுடையவரைக் காணினும் வருணம் ஆச்சிரமம் முதலியன குறித்துக் கூசித் தடைப்படாது உடனே அத்திருவேடத்தால் வசீகரிக்கப்பட்டு அடியற்ற மரம் போல் வீழ்ந்து வணங்குவர் அவ்வுண்மை திருத்தொண்டர் பெரியபுராணத்தினாலே தெளியப்படும்.
வெறுங்கையுடனே போகாது தம்மால் இயன்ற பதார்த்தத்தைக் கொண்டுபோய் அவர் சந்நிதியில் வைத்து அவரை நமஸ்கரித்து எழுந்து கும்பிட்டு விபூதி வாங்கித் தரித்துக்கொண்டு மீட்டும் நமஸ்கரித்து எழுந்து கும்பிட்டு அவர் இரு என்றபின் இருத்தல் வேண்டும்.
விரைந்து எழுந்து குவித்த கையோடு எதிர்கொண்டு இன்சொற்களைச் சொல்லி அழைத்துக் கொண்டு வந்து ஆசனத்திருத்தி அவர் திருமுன்னே இயன்றது யாதாயினும் வைத்து அவர் திருவடிகளைப் பத்திர புஷபங்களால் அருச்சித்து நமஸ்கரித்து எழுந்து கும்பிட்டு விபூதி வாங்கித் தரித்துக்கொண்டு மீட்டும் நமஸ்கரித்து எழுந்து கும்பிட்டு அவர் இரு என்றபின் இருத்தல் வேண்டும்.
இவ்வணக்கம் நமக்கன்று நம்மிடத்து வேறற நிற்குஞ் சிவபெருமானுக்கேயாம் என்று புத்தி பண்ணல் வேண்டும் அப்படிச் செய்யாதவர் சிவத் திரவியத்தைக் கவர்ந்தவராவர்.
கண்டவுடன் இருக்கைவிட்டெழாமை அவர் எழும்பொழுது உடனெழாமை அவர் திருமுன்னே உயர்ந்த ஆசனத்திருத்தல் காலை நீட்டிக்கொண்டிருத்தல் சயனித்துக் கொள்ளுதல் வெற்றிலை பாக்குப் புசித்தல் போர்த்துக் கொள்ளுதல் பாதுகையோடு செல்லல் சிரித்தல் வாகனமேறிச் செல்லல் அவராலே தரப்படுவதை ஒரு கையால் வாங்குதல் அவருக்குக் கொடுக்கப்படுவதை ஒரு கையாற் கொடுத்தல் அவருக்குப் புறங்காட்டல் அவர் பேசும்போது பராமுகஞ் செய்தல் அவர் கோபிக்கும்போது தாமுங் கோபித்தல் அவருடைய ஆசனம் சயனம் வஸ்திரம் குடை பாதுகை முதலியவைகளைத் தாம் உபயோகித்தல் அவைகளைத் தங்காலினாலே தீண்டுதல் அவர் திருநாமத்தை மகிமைப் பொருள்படும் அடைமொழியின்றி வாளா சொல்லல் அவரை யாராயினும் நிந்திக்கும் பொழுது காதுகளைப் பொத்திக்கொண்டு அவ்விடத்தினின்று நீங்கிவிடாது கேட்டுக் கொண்டிருத்தல் முதலியவைகளாம் வஸ்திரத்தை ஒதுக்கிச் சரீரத்தைச் சற்றே வளைத்து வாய் புதைத்து நின்று அவரை சுவாமீ என்பது முதலிய சொற்களினாலே உயர்த்தியும் தன்னை அடியேன் என்பது முதலிய சொற்களினாலே தாழ்த்தியும் மெல்ல விண்ணப்பஞ் செய்தல் வேண்டும்.
உண்டு அவர் கிடக்கும் போதும் வழி நடக்கும் போதும் பத்திர புஷ்பம் எடுக்கும்போதும் வெற்றிலை பாக்கு உண்ணும்போதும் ஸ்நானம் சந்தியாவந்தனம் பூசை ஓமம் சிரார்த்தம் போசனம் முதலியன பண்ணும் போதும் இராச சபையிலே போய் இருக்கும்போதும் அவரை நமஸ்கரிக்கலாகாது.
பீடத்தின் மீது எழுந்தருளப் பண்ணிப் பத்திர புஷ்பங்களால் அருச்சித்து நமஸ்கரித்து இரண்டு கைகளாலும் எடுத்து இரண்டு கண்களிலும் ஒற்றிச் சிரசின்மேல் வைத்துப் பின்பு திருக்காப்பு நீக்கி வாசித்தல் வேண்டும்.
தானே பூசித்து வந்த சிவலிங்கம் அக்கினியினாலே பழுதுபடின் அதனை இகழாது மனம்நொந்து கைவிட்டு வேறொரு சிவலிங்கத்தைக் கைக்கொள்வது போலத் தான் வழிபட்டு வந்த் ஆசாரியன் சிவநிந்தை சிவத்திரவியாபகாரம் முதலிய பெருங் கொடும் பாதகங்கள் செய்து கெடுவானாயின் அவனை இகழாது மனம் நொந்து கைவிட்டு வேறோராசாரியனை அடைந்து வழிபடல் வேண்டும்.
நாடோறும் ஸ்நானம் முதலிய நியதிகளை முடித்துக் கொண்டு கோமயத்தினாலே சுத்தி செய்யப்பட்ட தானத்திலே பீடத்தை வைத்து அதன் மீது பட்டுப் பரிவட்டத்தை விரித்து அதன் மீது சிவசாத்திரத் திருமுறையை எழுந்தருளப் பண்ணிப் பத்திர புஷ்பங்களால் அருச்சித்து நமஸ்கரித்துப் பின்பு ஆசாரியருடைய திருவடிகளையும் அருச்சித்து நமஸ்கரித்து அவர் கிழக்கு முகமாகவேனும் வடக்கு முகமாகவேனும் இருக்க அவருக்கு எதிர்முகமாக இருந்து படித்தல் வேண்டும்.
பிரதமை அட்டமி சதுர்த்தசி அமாவாசை பெளர்ணிமை உத்தராயணம் தக்ஷிணாயனம் சித்திரை விஷு ஐப்பசி விஷு சந்தியா காலம் ஆசெளச காலம் மகோற்சவ காலம் என்பவைகளாம்.
சிவலிங்கப் பெருமானுக்கும் சிவசாத்திரத் திருமுறைக்கும் வித்தியாகுருவுக்கும் விசேஷ பூசை செய்து அவர் திருமுன் இயன்ற தக்ஷிணை முதலியன வைத்து நமஸ்கரித்து அவரையுந் தீக்ஷா குருவையும் மாகேசுரர்களையும் குருடர் முடவர் முதலானவர்களையும் பூசித்து அமுது செய்வித்தல் வேண்டும்.
அவர்கள் விரும்பித் தருந் தக்ஷிணையைத் தாஞ் செய்த உதவிக்கு கைம்மானெறக் கருதி ஆசையால் வாங்காது அவர்கள் உய்யுந் திறங் கருதிக் கருணையால் ஏற்றுக் கொள்ளல் வேண்டும்.
தாங்கள் குருவுக்கு எத்துணைப் பொருள் கொடுப்பினும் தங்களை அவருக்கு அடிமையாக ஒப்பித்து விடுதல் ஒன்றையே யன்றி அப்பொருளை கைம்மாறெனக் கருதிவிட லாகாது.
பல அற்புதங்களைச் செய்து தமிழ் வேதத்தைத் திருவாய் மலர்ந்தருளியுஞ் சைவ சமயத்தைத் தாபித்தருளிய திருஞானசம்பந்தமூர்த்தி நாயனார் முதலிய சமயக்குரவர் நால்வருக்கும் அறுபத்து மூன்று நாயன்மாருடைய மெய்யன்பையும் அவ்வன்புக்கு எளிவந்தருளிய சிவபெருமானுடைய பேரருளையும் அறிவித்து அவரிடத்தே அன்புதிக்கச் செய்யும் பெரியபுராணத்தைத் திருவாய் மலர்ந்தருளிய சேக்கிழார் நாயனாருக்கும் பதி பசு பாசம் என்னுந் திரிபதார்த்தங்களின் இலக்கணங்களை அறிவிக்குஞ் சைவ சித்தாந்த நூலுணர்ச்சியை வளர்த்தருளிய மெய்கண்டதேவர் முதலிய சந்தான குரவர் நால்வருக்கும் தமிழ் வழங்கும் நிலமெங்கும் நல்லறிவுச்சுடர் கொளுத்தியருளிய தெய்வப் புலமைத் திருவள்ளுவ நாயனாருக்கும் இயன்றமட்டுங் குருபூசை செய்து கொண்டே வருவது ஆவசியகம்.
திருக்கோயிலிலே சிவலிங்கப் பெருமானுக்கும் அந்நக்ஷத்திரத்திலே சிவபதம் அடைந்த நாயனார் திருவுருவம் உள்ளதாயின் அதற்கும் விசேஷ பூசை செய்வித்துத் தரிசனஞ் செய்துகொண்டு தம்மிடத்துக்கு அழைக்கப்பட்டும் அழைக்கப்படாதும் எழுந்தருளி வந்த சிவபத்தர்களை அந்நாயனராகப் பாவித்துப் பூசித்துத் திருவமுது செய்வித்துச் சேஷம் புசித்தல் வேண்டும்.
சேஷம் எஞ்சியது ஆசாரியர் நிருவாண தீக்ஷிதர் விசேஷ தீக்ஷிதர் சமய தீக்ஷிதர் என்னும் நால்வகை மாகேசுரர்களையும் விதிப்படி பூசித்துத் திருவமுது செய்வித்தலாம் மாகேசுரர் மகேசுரனை வழிபடுவோர் ஆம்.
வைதிகப்பிராமணர் ஆயிரம் பேருக்கு அன்னதானஞ் செய்த பலமுஞ் சமய தீக்ஷிதர் ஒருவருக்கு அன்னதானஞ் செய்த பலமும் ஒக்கும்.
வைதிகப் பிராமணர் பதினாயிரம் பேருக்கு அன்னதானஞ் செய்த பலமும் விசேஷ தீக்ஷிதர் ஒருவருக்கு அன்னதானஞ் செய்த பலமும் ஒக்கும்.
வைதிகப் பிராமணர் லக்ஷம் பேருக்கு அன்னதானஞ் செய்த பலமும் நிருவாண தீக்ஷிதர் ஒருவருக்கு அன்னதானஞ் செய்த பலமும் ஒக்கும்.
சம சாதியார்களாய்ச் சிவதீக்ஷை பெற்றவர்களாய் நித்தியகருமந் தவறாது முடிப்பவர்களாய் சுசியுடையர்களாய் மாகேசுர பூசைக்கு உபயோகப்படுமவைகளை மாகேசுர பூசை நிறைவேறுமுன் புசிக்க நினைத்தலுஞ் செய்யாதவர்களாய் இருத்தல் வேண்டும்.
உள்ளி வெள்ளுள்ளி உருண்டைச் சுரைக்காய் கொம்மடிக்காய் செம்முருங்கைக்காய் தேற்றாங்காய் அத்திக்காய் வெண்கத்தரிக்காய் பசளை வள்ளி கொவ்வை என்பவைகளாம்.
மாகேசுரர்களைத் தூரத்தே கண்டவுடனே சிரசின் மீது அஞ்சலி செய்து விரைந்தெதிர் கொண்டு அழைத்து வந்து அவர்களுடைய திருவடிகளைத் தீர்த்தத்தினால் விளக்கி அத்தீர்த்தத்தைச் சிரமேற்றெளித்து அவர்களைப் பந்தியாக இருத்தி ஓதுவார்கள் தேவாரம் பண்ணுடன் ஓத அன்னங்கறி முதலியவற்றைப் படைத்து பத்திரபுஷ்பங்களால் அருச்சனை செய்து தூப தீபங் கொடுத்து அவர்களெதிரே பூக்களைத் தூவி நமஸ்காரம் பண்ணி எழுந்து நின்று ஆசிர்வாதம் முற்றிய பின் திருவமுது செய்வித்தல் வேண்டும்.
அவர்கள் திருவமுது செய்து கரசுத்தி செய்து கொண்டபின் அவர்களெதிரே இயன்ற தக்ஷிணை வைத்து நமஸ்காரஞ் செய்து விபூதி வாங்கித் தரித்துக் கொண்டு மீட்டும் நமஸ்காரஞ் செய்து சேஷம் புசித்தல் வேண்டும்.
சிவநிந்தகர் குருநித்தகர் சங்கமநிந்தகர் சிவசாத்திரநிந்தகர் சிவத்திரவியாபகாரிகள் அதீக்ஷிதர் நித்தியகருமம் விடுத்தவர் முதலாயினர்.
பூசிப்பவன் எத்தேவரைக் குறித்துப் பூசிக்கின்றானோ அத்தேவரைத் தாம் இடையறாது மெய்யன்போடு தியானித்துக் கொண்டிருந்து அப்பூசையை அவருக்கு ஒப்பித்தல் வேண்டும்.
பந்தி வஞ்சனை செய்து படைக்கப்பட்டவைகள் பிசாசுகளுக்கும் இராக்ஷதர்களுக்கும் அசுரர்களுக்குமே பிரீதியாகும் தேவப் பிரீதியாகா.
குருடர் முடவர் குழந்தைகள் வயோதிகர் வியாதியாளர் வறியவர் என்பவர்கள் வரின் அவர்களை விலக்காது இன்சொற்களினாலே மிக மகிழ்வித்து அவர்களுக்கும் அன்னங் கொடுத்தல் வேண்டும்.
தீக்ஷை பெற்றுக்கொண்ட பொழுதும் சிவலிங்கப் பிரதிட்டை செய்வித்துக் கொண்ட பொழுதும் விரதம் அநுட்டிக்கும் பொழுதும் உபவாசஞ் செய்து பாரணம் பண்ணும் பொழுதும் சிவசாத்திர சிவபுராணங்கள் படிக்கத் தொடங்கிய பொழுதும் படித்து முடித்த பொழுதும் புண்ணிய ஸ்தல யாத்திரைக்குப் புறப்படும் பொழுதும் புண்ணியஸ்தலத்தை அடைந்த பொழுதும் யாத்திரை செய்து திரும்பி வீடு சேர்ந்த பொழுதும் திருக்கோயிலிலே பிரதிட்டை சம்புரோக்ஷணம் மகோற்சவம் முதலியவை நடக்கும் பொழுதும் வியாதியினாலே பீடிக்கப்பட்டு மருந்து உட்கொள்ளத் தொடங்கும் பொழுதும் வியாதி நீங்கிய பொழுதும் மாகேசுர பூசை ஆவசியமாகச் செய்தல் வேண்டும்.
அவ்விசேஷ தினங்களின் மாகேசுர பூசை செய்பவர்களும் மாகேசுர பூசையிலே அருச்சனையேற்று அமுது செய்யப்புகும் மாகேசுரர்களும் அத்தினத்திலே எப்படிப் பட்டவர்களாய் இருத்தல் வேண்டும்?
அன்றிரவிலே பசித்ததாயின் அன்னம் புசியாது பால் பழம் முதலியவற்றுள் இயன்றது உட்கொண்டு சுத்தர்களாகிச் சிவபெருமானையே சிந்தித்துக் கொண்டு நித்திரை செய்தல் வேண்டும்.
ஒரு மண்டலமாயினும் பாதி மண்டலமாயினும் விதிப்படி சிரத்தையோடு புண்ணிய ஸ்தலத்திலே புண்ணிய தீர்த்தத்திலே ஸ்நானஞ் செய்து சிவலிங்கப் பெருமானுக்கு விசேஷ பூசை செய்வித்து மாகேசுர பூசை பண்ணிச் சேஷம் புசித்துக் கொண்டு வரல் வேண்டும்.
மனம் பொறி வழி போகாது நிற்றற்பொருட்டு உணவை விடுத்தேனுஞ் சுருக்கியேனும் மனம் வாக்குக் காயம் என்னும் மூன்றினாலுங் கடவுளை விதிப்படி மெய்யன்போடு விசேஷமாக வழிபடுதல்.
இதில் உபவாசம் உத்தமம் அது கூடாதவர் ஒரு பொழுது இரவிலே போசனஞ் செய்யக்கடவர் அதுவுங் கூடாதவர் ஒரு பொழுது பகலிலே பதினைந்து நாழிகையின் பின் போசனஞ் செய்யக் கடவர்.
இவ்விரதம் வாழ்நாளளவாயினும் பன்னிரண்டு வருஷ காலமாயினும் மூன்று வருஷ காலமாயினும் ஒரு வருஷ காலமாயினும் அநுட்டித்தல் வேண்டும்.
பரார்த்தம் ஆன்மார்த்தம் என்னும் இரண்டினும் சிவராத்திரி நான்கு யாம பூசையிலே சூரிய தேவர் முதலிய பரிவாரங்களுக்குஞ் சோமாஸ் கந்தமூர்த்தி முதலிய மூர்த்திகளுக்கும் பூசை செய்ய வேண்டுவதில்லை.
பரார்த்தத்திலே மகாலிங்கம் முதலிய மூலமூர்த்திகளுக்கும் ஆன்மார்த்தத்திலே மகாலிங்கத்துக்கும் மாத்திரம் பூசை செய்யக் கடவர்.
சிவ பூசையில்லாதவர் நித்திரையின்றி ஸ்ரீபஞ்சாக்ஷர செபமுஞ் சிவபுராண சிரவணமுஞ் செய்து நான்கு யாமமுஞ் சிவாலய தரிசனம் பண்ணல் வேண்டும்.
புரட்டாதி மாசத்திலே சுக்கிலபக்ஷ அட்டமி முதற் கிருஷ்ணபக்ஷ சதுர்த்தசி யீறாகிய இருபத்தொரு நாளாயினும் கிருஷ்ணபக்ஷப் பிரதமை முதற் சதுர்த்தசி யீறாகிய பதினான்கு நாளாயினும் கிருஷ்ண்பக்ஷ அட்டமி முதற் சதுர்த்தசி யீறாகிய ஏழு நாளாயினும் கிருஷ்ணபக்ஷ சதுர்த்தசியாகிய ஒரு நாளாயினுங் கேதாரநாதரைக் குறித்து அநுட்டிக்கும் விரதமாம்.
இதில் இருபத்தோரிழையாலாகிய காப்பை ஆடவர்கள் வலக்கையிலும் பெண்கள் இடக்கையிலுங் கட்டிக் கொண்டு முதலிருபது நாளும் ஒவ்வொரு பொழுது போசனஞ் செய்து இறுதி நாளாகிய சதுர்த்தசியிலே கும்ப ஸ்தாபனம் பண்ணிப் பூசை செய்து உபவசித்தல் வேண்டும்.
சுக்கிலபக்ஷங் கிருஷ்ணபக்ஷம் என்னும் இரண்டுபக்ஷத்தும் வருகின்ற திரியோதசி திதியிலே சூரியாஸ்தமனத்துக்கு முன் மூன்றே முக்கால் நாழிகையும் பின் மூன்றே முக்கால் நாழிகையுமாய் உள்ள காலமாகிய பிரதோஷ காலத்திலே சிவபெருமானைக் குறித்து அநுட்டிக்கும் விரதமாம்.
இவ்விரதம் ஐப்பசி கார்த்திகை சித்திரை வைகாசி என்னும் நான்கு மாசங்களுள் ஒன்றிலே சனிப் பிரதோஷம் முதலாகத் தொடங்கி அநுட்டித்தல் வேண்டும்.
பகலிலே போசனஞ் செய்யாது சூரியன் அஸ்தமிக்க நான்கு நாழிகை உண்டு என்னும் அளவிலே ஸ்தானஞ் செய்து சிவபூசை பண்ணித் திருக்கோயிலிற் சென்று சிவதரிசனஞ் செய்து கொண்டு பிரதோஷ காலங் கழிந்தபின் சிவனடியாரோடு போசனம் பண்ணல் வேண்டும்.
பிரதோஷ காலத்திலே போசனம் சயனம் ஸ்நானம் விஷ்ணு தரிசனம் எண்ணெய் தேய்த்தல் வாகன மேறல் மந்திர செபம் நூல் படித்தல் என்னும் இவ்வெட்டுஞ் செய்யலாகாது.
பிரதோஷ காலத்திலே நியமமாக மெய்யன்போடு சிவதரிசனஞ் செய்து கொண்டுவரின் கடன் வறுமை நோய் பயம் கிலேசம் அவமிருந்து மரணவேதனை பாவம் என்னும் இவைகளெல்லாம் நீங்கும்.
அவமிருந்து அகாலமரணம் சித்திரை மாசத்துச் சுக்கிலபக்ஷத்து முதற் சுக்கிரவாரந் தொடங்கிச் சுக்கிரவாரந்தோறும் பார்வதி தேவியாரைக் குறித்து அநுட்டிக்கும் விரதமாம்.
புரட்டாசி மாசத்துச் சுக்கிலபக்ஷப் பிரதமை முதல் நவமி யீறாகிய ஒன்பது நாளும் பார்வதி தேவியாரைக் கும்பத்திலே பூசை செய்து அநுட்டிக்கும் விரதமாம்.
வைகாசி மாசத்துச் சுக்கிலபக்ஷத்து முதற் சுக்கிரவாரந் தொடங்கிச் சுக்கிரவாரந்தோறும் விநாயகக் கடவுளைக் குறித்து அநுட்டிக்கும் விரதமாம்.
கார்த்திகை மாசத்துக் கிருஷ்ணபக்ஷப் பிரதமை முதல் மார்கழி மாசத்துச் சுக்கிலபக்ஷ சட்டியீறாகிய இருபத்தொரு நாளும் விநாயகக் கடவுளைக் குறித்து அநுட்டிக்கும் விரதமாம்.
இதில் இருபத்தோ ரிழையாலாகிய காப்பை ஆடவர்கள் வலக்கையிலும் பெண்கள் இடக்கையிலுங் கட்டிக் கொண்டு முதலிருபது நாளும் ஒவ்வொரு பொழுது போசனஞ் செய்து இறுதி நாளாகிய சட்டியில் உபவாசஞ் செய்தல் வேண்டும்.
ஐப்பசி மாசத்து முதற் சுக்கிரவாரந் தொடங்கிச் சுக்கிர வாரந்தோறுஞ் சுப்பிரமணியக் கடவுளைக் குறித்து அநுட்டிக்கும் விரதமாம்.
கார்த்திகை மாசத்துக் கார்த்திகை நக்ஷத்திரம் முதலாகத் தொடங்கிக் கார்த்திகை நக்ஷத்திரந் தோறுஞ் சுப்பிரமணியக் கடவுளைக் குறித்து அநுட்டிக்கும் விரதமாம்.
ஐப்பசி மாசத்துச் சுக்கிலபக்ஷப் பிரதமை முதற் சட்டியீறாகிய ஆறு நாளுஞ் சுப்பிரமணியக் கடவுளைக் குறித்து அநுட்டிக்கும் விரதமாம்.
மாசந்தோறுஞ் சுக்கிலபக்ஷ சட்டியிலே சுப்பிரமணியக் கடவுளை வழிபட்டு மா பழம் பால் பானகம் மிளகு என்பவைகளுள் இயன்றது ஒன்று உட்கொண்டு வருவது உத்தமம்.
காமங் கோபம் முதலிய குற்றங்களெல்லாவற்றையும் பற்றறக் களைதல் வேண்டும் தவறாது வைகறையிலே நித்திரை விட்டெழுந்துவிடல் வேண்டும் புண்ணிய தீர்த்தத்தை அடைந்து விபூதி வில்வத்தடி மண் தருப்பை கோமயம் திலம் என்பவைகளைச் சிரசிலே வைத்துக் கையிலே பவித்திரஞ் சேர்த்துச் சங்கற்பஞ் சொல்லி ஸ்தானஞ் செய்தல் வேண்டும்.
தியானம் செபம் பூசை ஆலய தரிசனம் பிரதக்ஷிணம் புராண சிரவணம் முதலியன விசேஷமாகச் செய்தல் வேண்டும் திருகோயிலிலே இயன்றமட்டும் நெய் விளக்கேற்றல் வேண்டும் அபிஷேகத் திரவிய நைவேத்தியத் திரவியங்கள் கொடுத்தல் வேண்டும் போசனம் பண்ணுமிடத்துச் சிவனடியர் ஒருவரோடாயினும் போசனம் பண்ணல் வேண்டும் நித்திரை செய்யுமிடத்து இரவிலே கோமயத்தினாலே மெழுகப்பட்ட தரையிலே தருப்பையின் மேலே கடவுளைச் சிந்தித்துக் கொண்டு அதிசுத்தராய் நித்திரை செய்து வைகறையில் எழுந்துவிடல் வேண்டும் உபவாச விரத தினத்துக்கு முதற்றினத்திலே ஒரு பொழுது அபாரணத்திலே போசனஞ் செய்தல் வேண்டும் உபவாச விரத தினத்துக்கு மற்றை நாட் காலையிலே நித்திய கருமம் இரண்டும் முடித்துக் கொண்டு மாகேசுர பூசை செய்து ஆறு நாழிகையுள்ளே சுற்றத்தாரோடு பாரணம் பண்ணல் வேண்டும்.
பாரணம் பண்ணியபின் பகலிலே நித்திரை செய்யாது சிவபுராணங்களைக் கேட்டுக் கொண்டிருத்தல் வேண்டும் நித்திரை செய்தவர் சற்பிராமணர் நூற்றுவரைக் காரணமின்றிக் கொன்ற மகா பாதகத்தை அடைவர்.
அபாரணம் பிற்பகல் விதிப்படி உத்தியாபனஞ் செய்தல் வேண்டும் தொடங்கிய விரதத்தை இடையே விடுவோரும் உத்தியாபனஞ் செய்யாதோறும் விரத பலத்தை அடையார்.
அநாதியே மலத்தினாலே மறைக்கப்பட்டுள்ள அறிவுந் தொழிலும் உடையவர்களாய்த் தம்வயத்தரல்லாதவர்களாய் உள்ள பசுக்களாகிய நம்மோடு அநாதியே இரண்டறக் கலந்து நின்று நமக்கெல்லாம் நித்தியானந்தப் பெருஞ் செல்வத்தைத் தந்தருள விரும்பி தந்தொழில்களெல்லாந் தம் பயன் சிறிதுங் குறியாது நம் பயன் குறித்த தொழில்களாகவே கொண்டு பெத்தநிலையிலே தாம் நம்முள்ளே அடக்கித் தாம் நமக்கு முன்னாகியும் இப்படியே என்றும் உபகரிக்கும் இயல்புடைய பெருங்கருணைக் கடலாகிய பசுபதி சிவபெருமான் ஒருவரே.
ஆதலினால் அவரொருவரே நம்மோடு என்றுந் தொடர்புடையவராய் நமக்கு நம்மினும் இனியவராய் உள்ளவர் அவருக்கே நாமெல்லாம் உடைமைப் பொருள் அவருக்கே நாமெல்லாம் மீளா அடிமை.
இம்மனித சரீரம் பெறுதற்கு அரியதாதலாலும் இது இக்கணம் இருக்கும் இக்கணம் நீங்கும் என்று அறிதற்கு அரிதாகிய நிலையாமையுடையதாதலாலும் நாம் இடையறாது எக்காலமும் அன்பு செய்தல் வேண்டும்.
தம்மை மனசினாலே சிந்திக்கவும் நாவினாலே துதிக்கவும் தம்மால் அதிட்டிக்கப்படுங் குருலிங்கசங்கமம் என்னும் மூவகைத் திருமேனியையுங் கண்களினாலே தரிசிக்கவும் கைகளினாலே பூசிக்கவுங் கும்பிடவும் தலையினாலே வணங்கவும் கால்களினாலே வலஞ்செய்யவும் தமது பெருமையையுஙந் தமது திருவடியார் பெருமையையுங் காதுகளினாலே கேட்கவுமே இம்மனித சரீரத்தைத் தந்தருளினார்.
பசுக்களாகிய நம்முடைய இலக்கணங்களையும் நம்மைப் பந்தித்த பாசங்களின் இலக்கணங்களையும் பசுபதியாகிய சிவபெருமானுடைய இலக்கணங்களையும் எத்துணையும் பெரிய சிவபெருமான் எத்துணையுஞ் சிறிய நமக்கெல்லாம் இரங்கி எளிவந்து ஓயாது என்றும் உபகரிக்கும் பெருங்கருணையையும் இவ்வியல்பின் அநந்தகோடியில் ஒரு கூறாயினும் உடையவர் பிறரொருவரும் நமக்கில்லாமையையும் இடையறாது சிந்திக்கச் சிந்திக்க நமக்கு அச்சிவபெருமானிடத்து அன்பு விளையும்.
அவருடைய உண்மையை நினைக்குந்தோறும் கேட்குந்தோறுங்ம் காணுந்தோறுந் தன்வசமழிதலும் மயிர்க்கால்தோறுந் திவலை உண்டாகப் புளகங்கொள்ளலும் ஆனந்தவருவி பொழிதலும் விம்மலும் நாத்தழுதழுத்தலும் உரைதடுமாறலும் பிறவுமாம்.
கழைக்கூத்தன் கூத்தாடும் பொழுதும் அவன் கருத்து உடற்காப்பிலே வைக்கப்பட்டிருத்தல் போல நாம் லெளகிக கருமஞ் செய்யும் பொழுது நமது கருத்துச் சிவபெருமானிடத்தே வைக்கப் பட்டிருத்தல் வேண்டும் இப்படிச் செய்யாதொழியின் மரண காலத்திலே சிவத்தியானஞ் சிந்திப்பது அரிதரிது.
சுற்றத்தாரிடத்தும் பொருளினிடத்துங் சற்றாயினும் பற்று வையாது சுற்றத்தாரைத் தூரத்தே இருத்தி விட்டுத் தாம் விபூதி தரித்து மனங் கசிந்துருகக் கண்ணீர் பொழிய உரோமஞ் சிலிர்ப்பச் சிவபெருமானைத் தியானித்து வேத சிவாகமங்களையேனுந் தேவார திருவாசகங்களையேனுஞ் சிவ பக்தர்கள் ஓதக் கேட்டல் வேண்டும்.
அவருடைய புத்திரர் முதலானவர்களுள்ளே சிவதீக்ஷையுடையவர் மனம் ஒரு சிறிதுங் கலங்காது அவர் நெற்றியிலே சிதம்பரம் முதலிய புண்ணிய ஸ்தலத்து விபூதி சாத்தி அவருடம்பிலே வில்வத்தடி மண் பூசி அவர் வாயிலே கங்காதீர்த்தம் விட்டு அவர் தலையைத் தமது மடிமீது கிடத்தி அவர் செவியிலே அருமருந்தாகிய ஸ்ரீ பஞ்சாக்ஷரத்தை உபதேசித்தல் வேண்டும்.
இந்த நிலையில் குறித்த வயோதிபப் பெண் வல்லுறவுக்குட்படுத்தப்பட்டு கழுத்துநெரிக்கப்பட்டு கொலை செய்யப்பட்டுள்ளார் என அறிக்கையில் குறிப்பிடப்பட்டுள்ளது.
முழுக்க முழுக்க ஹாலிவுட் தரத்தில் உருவாகி இருந்த இந்த படம் எதிர்மறை விமர்சங்களை சந்தித்ததால் அஜித்திற்கு பெரிதும் திருப்தி தர வில்லையாம்.
இலங்கையின் நாடாளுமன்றம் இன்றுவெள்ளிக்கிழமை இரவு கலைக்கப்படலாம் என்று ஐக்கிய தேசியக் கட்சியின் நாடாளுமன்ற உறுப்பினர் ஹர்ச டி சில்வா தனது ட்விட்டர் பக்கத்தில் தெரிவித்துள்ளார்.